അട്ടപ്പാടി ഇടവാണിയിലെ കഞ്ചാവ് തോട്ടം നശിപ്പിച്ചു അഗളി: അട്ടപ്പാടി റേഞ്ചിലെ പുതൂര് വനം വകുപ്പ് സ്റ്റേഷന് പരിധിയില് ഇടവാണി ഊരില്നിന്ന് മൂന്ന് കിലോമീറ്റര് അകലെ വനാന്തര്ഭാഗത്ത് ഒരുമാസം പ്രായമായ 373 കഞ്ചാവ് ചെടികള് കണ്ടെത്തി നശിപ്പിച്ചു.കഞ്ചാവ് തൈകളും ഇതിനായി തയാറാക്കിവെച്ച രാസവളങ്ങളും മറ്റു സാധനസാമഗ്രികളും നശിപ്പിച്ചു. സംഭവത്തില് വനം വകുപ്പ് കേസെടുത്ത് അന്വേഷണം തുടങ്ങി. പ്രതികളെപ്പറ്റി വിവരം ലഭിച്ചിട്ടുണ്ട്. പുതൂര് ഡെപ്യൂട്ടി റേഞ്ച് വനം വകുപ്പ് ഓഫിസര് മനോജ്, സെക്ഷന് ഓഫിസര് ഉണ്ണികൃഷ്ണന്, ബീറ്റ് ഓഫിസര് ജെ. ജിനു, വാച്ചര്മാരായ മല്ലിശ്വരന്, സതീഷ്, രംഗന്, മുരുകന്, കാളിമുത്തു, കൃഷ്ണദാസ് എന്നിവര് നേതൃത്വം നല്കി.